text: Sikker julehygge på plejecenter
  28 november 2012 kl. 15.28
  Plejecentret Othello i Fredericia opfordrer beboerne til at slukke de levende julelys. I stedet hjælper personalet beboerne med at lave juledekorationer med elektriske julelys.
  På plejecentret vil der kun være levende lys i fælleslokalet - og dem holder personalet øje med.
  Plejecenteret anbefaler alle beboerne, at de ikke har levende julelys. En opfordring brandmyndighederne i Fredericia bakker op om.
  De seneste fire år har der været 404 udrykninger i december måned til brande i private hjem i Syd- og Sønderjylland.
  